אונס התלמידה: "זה קרה, השאלה מי עשה מה"
בית משפט השלום בירושלים האריך את מעצר המאבטח החשוד במעורבות באונס תלמידת התיכון בירושלים בתום מסיבת הסיום, אולם נמנע מלקבוע את מידת המעורבות בתקיפה: "הראיות בנוגע למאבטח מחמירות, אבל לא חד-משמעיות"
עומרי אפריםפורסם: 03.05.12 , 18:38
השופט נותן תימוכין לגרסת הנערה שהתלוננה על אונס: בית משפט השלום בירושלים האריך היום (ה') בפעם השנייה את מעצרם של שניים מהחשודים במעורבות באונס של תלמידת תיכון בעיר. המקרה אירע לפי החשד בווילה שבה התארחה התלמידה בתום מסיבת הסיום הבית-ספרית.
האונס בתום מסיבת הסיום - דיווחים אחרונים ב-ynet:
אונס במסיבת סיום? "חגגנו, והרסו לה את החיים"
מעצרו של מאבטח שמועסק בווילת האירועים הממוקמת סמוך לבית שמש, הוארך בארבעה ימים ואילו חשוד נוסף המועסק במקום כמציל, שוחרר למעצר בית בתנאים מגבילים עד יום ראשון. מעצרם של שני חשודים נוספים הוארך לפני יומיים בשישה ימים.
"בדיקה רפואית מראה שקרה". בית משפט השלום בירושלים, היום(צילום: אוהד צויגנברג)
במהלך הדיון שהתקיים היום אמר השופט אלכסנדר רון כי "בדיקה רפואית מראה שקרה, השאלה מי עשה מה". בנוגע למאבטח אמר השופט רון כי "יש רכיבי ראיות מחמירות ומסבכות, אבל לא חד-משמעיות".
המציל ששוחרר כאמור למעצר בית, אמר בתום הדיון כי "נעשה לי עוול גדול, לא עשיתי את זה. הייתי שם במסגרת העבודה שלי ועזרתי לתלמידים לחפש את המתלוננת".
נציגת המשטרה אמרה בדיון כי המאבטח זוהה על ידי המתלוננת במסדר תמונות ושנערכה לו בדיקת DNA. נציגת המשטרה ציינה עוד כי המאבטח נכשל בבדיקת פוליגרף ושהמציל לא זוהה על ידי המתלוננת. כמו כן סיפרה נציגת המשטרה כי היום נערך עימות בין המאבטח למציל.
נציגת המשטרה הוסיפה כי מצלמות אבטחה שממוקמות בווילת האירועים, לא הייתה פעילה בזמן ההתרחשות. טרם הדיון אמרו בני משפחתו של המאבטח כי בנים לא ביצע את המעשה המיוחס לו. לדברי אמו, "הוא לא היה נותן לגויים לגעת בבחורה יהודייה".
"המאבטח זוהה, המציל לא". בית המשפט, היום